Քննարկմանը մասնակից Խոսքի ազատության պաշտպանության կոմիտեի նախագահ Աշոտ Մելիքյանը նշեց, որ իշխանությունն այժմ իրադարձություններին արձագանքում է անուղղակի՝ այսպես ասաց «տրոլների» միջոցով, որոնք ներկայացնում են իշխանությանը հաճող գաղափարներ։ «Խնդիրն այն է, որ մենք գործ ունենք մի իրավիճակի հետ, երբ այդ մարդկանց ահաբեկիչ համարելը բարդ է: Ահաբեկչությունը հայրենիք չունի, իսկ այս մարդկանց դժվար է ասել, որ իրենք հայրենասեր չեն: Ես սա համարում եմ հուսահատ քայլ, ոչ թե ահաբեկչություն», - ասաց նա՝ հավելելով, որ հեռուստաընկերությունների եթերում շատ էին մանիպուլյացիաները, տեղեկատվությունը չէր թարմացվում արագ։